Melbye Skandinavia

Melbye Skandinavia er et teknisk handels- og produkthus som leverer varer og systemløsninger for infrastruktur innen energi- og fibernett, installasjon og vei/anlegg, med kompetanse innenfor bedriftens fire forretningsområder. Bedriften er en familiebedrift med opphav i 1907 og er en av omtrent 100 bedrifter med så lang historie i Norge. 

Hovedkontoret er i Oslo, men konsernet er representert i Sverige og Danmark, og har i tillegg datterselskap i Taiwan, Storbritannia, og kontor i India. Selskapet har over 100 medarbeidere og en årlig omsetning på ca. 600 millioner kroner.  Melbye Skandinavia har sentrallager både på Skedsmokorset og Jønkjøping. Melbye Skandinavia AS eies av Melbye Group.

Historie 

 1907 - Hans Christian Axel Melbye starter i mai firmaet H.C.A Melbye i et lite butikklokale i Kongensgate 9, med agenturet for Sandvikens Blikvarefabrik. Firmaet drev med salg av blikkemballasje, automobilringer, tekniske gummiartikler, tinn og blytuber.
 1913 – Overtakelse av to betydningsfulle agenturer for linjemateriell, høyspenningsarmatur og elektrisk isolasjonsmateriell. Dette ble grunnlaget for virksomhetene som i dag er en del av Melbye Skandinavia AS.
 1918 – Oppstart produksjon av støpejern kabelmuffer.
 1930 – Agent i plastemballasje fra Norsk Teknisk Porselensfabrikk.
 1934 – Agent for Rena Kartonfabrikk som produserer massivpapp kasser.
 1940 – Arvid R. Melbye blir kompanjong og utvikler firmaets satsing innenfor det elektrotekniske området.
 1950 – Lisens for produksjon av koblingsklemmer for fordelingsanlegg – Mepro System Ribe. Første kontrakt Tokke.
 1958 – Virksomheten samles i Sandakerveien (lager, kontorer og verksted).
 1967 – Melbye introduserer ARBEID UNDER SPENNING (AUS) for økt leveringssikkerhet i kraftoverføringssystemet.
 1970 – Melbye introduserer isolatorer i glassfiber og kompositt.
 1972 – Produksjonen flyttes til Bjørkelangen i nytt fabrikkbygg.
 1972 – Kjøp av Norgear – Sandefjord Tannhjulfabrikk.
 1975 – Kjøp av Nordiska Redskap Stockholm.
 1976 - Hans Chr. A. Melbye overtar som daglig leder
 1976 – Selskapets hovedkontor og lager flytter til eget bygg på Haugenstua.
 1976 – Norgear selges.
 1983 – HCA Melbye rendyrker sitt elektrotekniske fundament og avvikler virksomheten innenfor emballasje.
 1985 – Selskapet blir børsnotert.
 1985 – Oppkjøp av Klöckner Moeller Norsk AS og Hefro Elektronikk AS.
 1987 – Elverksvirksomheten etableres som eget selskap – Melbye Energi AS.
 1988 – Melbye-familien kjøper selskapet tilbake fra børs.
 1990 – Virksomhetene flytter til eget bygg på Skedsmo, Prost Stabels vei 22.
 1991 – 4. generasjon - Ida, Axel og Bjarne Melbye- kommer gradvis inn på eiersiden.
 1993 – Hefro Elektronikk AS Selges.
 1998 – Melbye Sverige AB etableres ved overtagelse av selskap innen kabelterminering.
 1999 – Klöckner Moeller Norsk AS selges til den tyske hovedleverandøren.
 2000 – Melbye Energi AS endrer navn til Melbye Skandinavia AS.
 2000 – Handelsvirksomheten rendyrkes.
 2000 – Produksjonsanlegget på Bjørkelangen selges.
 2001 – Melbye Skandinavia kjøper QA-produkter.
 2001 – Melbye Sverige AB blir Melbye Skandinavia Sverige AB.
 2001 – Virksomheten øker fokus på telekommunikasjon, bredbåndsutbygging og kanaler/brønner.
 2004 – Melbye Skandinavia Danmark AS blir etablert
 2007 – «Med blikk for fremtiden» HCA Melbye feirer de første 100 år.
 2007 – PHI Internationals AS kjøpes. Selskapet er ledende leverandør innen fiber.
 2011 – Melbye investerer i komposittmastprodusent i Canada - RS Technologies Inc, Tilbury, Ontario.
 2013 – Melbye Skandinavia Sverige flytter inn på nytt kontor og lagerbygg i Jönköping, med fortsatt fotfeste i Gøteborg.
 2013 – Melbye Skandinavia avvikler MS Danmark, men vi driver fortsatt virksomhet i Danmark gjennom Melbye Sverige.
 2013 – Melbye vinner sin første store kontrakt på komposittmaster.
 2014 – Investerer i Raycore AB og virksomheten i Taiwan (fiber to the Home). Økt fokus på sourcing fra Asia, for bedret konkurransekraft.
 2015 – Kjøp av Viking Elektro Group AS
 2016 – Melbye Skandinavia Sverige AB mottar pris som «Årets Superföretag» av Veckans Affärer.
 2017 – HCA Melbye AS feirer 110 år. I Norge er det 103 virksomheter som har en like lang historie som oss.
 2018 – Melbyes deltakelse i produksjon av komposittmaster i Canada avvikles gjennom salg av eierandel til vår Canadiske partner. Avtalen om levering av master til det skandinaviske markedet blir opprettholdt.
 2018 – Betydelig vekst i tilbud og salg til prosjektmarkedet i energidistribusjon.
 2019 – Melbye Skandinavia Norge sine kontorer på Skedsmo gjennomgår full oppgradering med tanke på en dynamisk utvikling og ivaretagelse av kapasitet for vekst.  
 2019 – Melbye Fiber Ltd starter opp i England
 2022 – Melbye Skandinavia AS skifter navn til Melbye Group med datterselskapene Melbye Skandinavia Norge og Melbye Skandinavia AB.

Referanser

Eksterne lenker 
 melbyefiber.com
 melbye.no
 melbye.se
 hcamelbye.no

Selskaper etablert i 1907
Energiteknologi
Telekommunikasjon
Norske teknologiselskaper